***prijedlog***

**GRADSKO VIJEĆE**

**KLASA**:

**URBROJ:**

Knin, 14.10.2020.

Na temelju članka 104. stavka 1. *Zakona o komunalnom gospodarstvu* („Narodne novine“ broj 68/18, 110/18 i 32/20) i članka 33. *Statuta Grada Knina* (“Službeni vjesnik Šibensko-kninske županije”, broj: 7/09, 3/13 i 11/13 – pročišćeni tekst i „Službeno glasilo Grada Knina“, broj: 4/14, 2/18, 6/18-pročišćeni tekst, 8/19 i 4/20), Gradsko vijeće Grada Knina na \_\_. sjednici održanoj \_\_. \_\_\_ 2020. godine, donosi

**O D L U K U**

**o dopuni Odluke o komunalnom redu**

**Članak 1.**

 U Odluci o komunalnom redu („Službeni glasilo Grada Knina“, broj: 11/19 i 14/19) u naslovu 2. ODRŽAVANJE ČISTOĆE I ČUVANJE JAVNIH ZELENIH I DRUGIH POVRŠINA, iza članka 65, dodaje se podnaslov koji glasi: „2.1. Ponašanje na javnim površinama“, te se dodaje članak 65a koji glasi: „Na javnim površinama, koje nisu u zakupu za obavljanje ugostiteljskih djelatnosti, zabranjeno je konzumiranje alkoholnih pića.“

**Članak 2.**

U članku 130. stavku 1. iza broja 65 dodaje se broj „65a“.

**Članak 3.**

Ova Odluka stupa na snagu osmog dana od dana objave u „Službenom glasilu Grada Knina“.

 **PREDSJEDNICA**

 Vedrana Požar, struč.spec.oec.

**OBRAZLOŽENJE**

**1.** **PRAVNI TEMELJ ZA DONOŠENJE AKTA**

Pravni temelj za donošenje ove Odluke sadržan je u odredbama članka 104. stavka 1. Zakona o komunalnom gospodarstvu (Narodne novine 68/18, 110/18 i 32/20) - dalje u tekstu Zakon te članka 33. Statuta Grada Knin (“Službeni vjesnik Šibensko-kninske županije”, broj: 7/09, 3/13 i 11/13 – pročišćeni tekst i „Službeno glasilo Grada Knina“, broj: 4/14, 2/18, 6/18-pročišćeni tekst, 8/19 i 4/20).

**2.** **OSNOVNA PITANJA KOJA SE UREĐUJU AKTOM**

Odredbama uvodno citiranog Zakona propisano je da u svrhu uređenja naselja te uspostave i održavanja komunalnog reda u naselju predstavničko tijelo jedinice lokalne samouprave donosi odluku o komunalnom redu kojom se propisuju mjere za provođenje te odluke kao što je određivanje uvjeta i načina davanja u zakup površina javne namjene, mjere za održavanje komunalnog reda koje poduzima komunalni redar, obveze pravnih i fizičkih osoba te prekršajne odredbe.

**3. DOSADAŠNJE STANJE**

Trenutno važećom Odlukom o komunalnom redu („Službeni glasilo Grada Knina“, broj: 11/19 i 14/19 ) nije propisano ponašanje na javnim površinama u smislu točenja i konzumiranja alkoholnih pića u tom smislu iste se integriraju i u Odluku koja je predmetom ovoga postupka.

**4. POSLJEDICE KOJE ĆE NASTATI DONOŠENJEM OVE ODLUKE**

Donošenjem ove Odluke omogućit će se provedba mjera kojima je cilj uređenje naselja te uspostava i održavanje komunalnog reda u naselju.

Javno savjetovanje provest će se u periodu od 14.10.2020. i trajati će do 30.10.2020. godine uz očitovanja zainteresirane javnosti na prijedlog Odluke.

 **GRADONAČELNIK**

 dr. sc. Marko Jelić